
Parlamentul  României

Camera  Deputaţilor
Comisia pentru Sănătate  şi Familie
                  Nr. 28/249 /  15  mai  2007                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru aprobarea Ordonanţei de urgenţă a Guvernului nr.121/2006 privind regimul juridic al precursorilor de droguri ( PLx 193/2007), adoptat de Senat în şedinţa din 29 martie 2007 şi  trimis Comisiei pentru sănătate şi familie pentru examinare, în fond,  în procedură de urgenţă, cu adresa  nr.PLx 193 din 2 aprilie 2007 , Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLx 193/18.04.2007 , avizul Comisiei pentru administraţie publică, amenajarea teritoriului şi echilibru ecologic nr.26/1538/12.04.2007, avizul Comisiei pentru apărare, ordine publică şi siguranţă naţională nr.PLx 193/11.04.2007, avizul Comisiei pentru industrii şi servicii nr.23/89/11.04.2007, precum şi avizul Consiliului Legislativ nr.1782/22.12.2006.
În raport de obiectul şi conţinutul său, proiectul de lege  face parte din categoria legilor organice în conformitate cu prevederile art.73 alin.(3) din Constituţia României, republicată.

                 PREŞEDINTE,                                                  SECRETAR,
DEP.ACAD.PROF.DR.MIRCEA IFRIM     DEP.DR.ION LUCHIAN                                             

Parlamentul  României

Camera  Deputaţilor
Comisia pentru Sănătate  şi Familie
                                                                                         Nr. 28/ 249 / 15  mai   2007                                                                                                    

R A P O R T 

asupra proiectului de Lege pentru aprobarea Ordonanţei de urgenţă a Guvernului nr. 121/2006 privind regimul juridic al precursorilor de droguri ( PLx 193/2007)
1. Cu adresa nr.PLx  193 din 2 aprilie 2007, Comisia pentru sănătate şi familie a fost sesizată cu dezbaterea, în fond, în procedură de urgenţă, a  proiectului de Lege pentru aprobarea Ordonanţei de urgenţă a Guvernului nr. 121/2006 privind regimul juridic al precursorilor de droguri ( PLx 193/2007).
 La întocmirea raportului, comisia a avut în vedere avizul Comisiei juridice, de disciplină şi imunităţi nr.PLx 193/18.04.2007 , avizul Comisiei pentru administraţie publică, amenajarea teritoriului şi echilibru ecologic nr.26/1538/12.04.2007, avizul Comisiei pentru apărare, ordine publică şi siguranţă naţională nr.PLx 193/11.04.2007, avizul Comisiei pentru industrii şi servicii nr.23/89/11.04.2007, precum şi avizul Consiliului Legislativ nr.1782/22.12.2006.

Proiectul de lege are ca obiect de reglementare instituirea regimului juridic al precursorilor de droguri în vederea necesităţii asigurării cadrului privind aplicarea directă de la 1 ianuarie 2007 , a regulamentelor comunitare din domeniu.  

Proiectul de lege cuprinde prevederi privind rolul Agenţiei Naţionale Antidrog în planul monitorizării operaţiunilor cu precursori, obligaţii ale operatorilor cu substanţe calificate, procedura de desfăşurare a operaţiunilor cu substanţe clasificate, inclusiv păstrarea şi depozitarea acestora, precum şi contravenţii şi infracţiuni.
Având în vedere cele menţionate, comisia propune  Plenului Camerei Deputaţilor spre dezbatere şi adoptare proiectul de lege care face obiectul raportului  .

2. Proiectul de lege face parte din  categoria legilor organice, potrivit prevederilor articolului 73 alin.(3) din Constituţia României, republicată.

3. La lucrările Comisiei pentru sănătate şi familie  din data de 8.05.2007 au participat 16 deputaţi, neînregistrându-se absenţe .

Raportul comisiei  a fost adoptat în unanimitate  .

 4.Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text ordonanţă
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii

“Lege pentru aprobarea Ordonanţei de urgenţă a Guvernului nr.121/2006 privind regimul juridic al precursorilor de droguri ” 

	Nemodificat 

	

	2.
	___
	Articol unic

„Articol unic. – Se aprobă Ordonanţa de urgenţă a Guvernului nr.121 din 21 decembrie 2006 privind regimul juridic al precursorilor de droguri, publicată în Monitorul Oficial al României , Partea I, nr.1039 din 28 decembrie 2006.”


	„Articol unic. – Se aprobă Ordonanţa de urgenţă a Guvernului nr.121 din 21 decembrie 2006 privind regimul juridic al precursorilor de droguri, publicată în Monitorul Oficial al României , Partea I, nr.1039 din 28 decembrie 2006, cu următoarele modificări şi completări : ”


	Pentru cuprinderea în totalitate a modificărilor şi completărilor propuse.

	3.
	Titlul ordonanţei de urgenţă
„ORDONANŢA DE URGENŢĂ
privind regimul juridic al precursorilor de droguri”

	Nemodificat 

	Nemodificat 

	

	4.
	Preambulul ordonanţei de urgenţă

„Luând în considerare că de la 1 ianuarie 2007, data aderării României la Uniunea Europeană, prevederile regulamentelor emise de instituţiile Uniunii Europene vor avea aplicabilitate directă în cadrul sistemului juridic românesc, 
având în vedere faptul că este necesară adoptarea unor măsuri pentru crearea cadrului instituţional şi juridic adecvat aplicării directe a prevederilor acestor acte comunitare,
 în considerarea faptului că aceste elemente vizează interesul public şi constituie situaţii extraordinare a căror reglementare nu poate fi amânată, 
în temeiul art.115 alin.(4) din Constituţia României, republicată, al art. 69 din Acordul european instituind o asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993, ratificat prin Legea nr.20/1993, şi al art. 2 din Legea nr.157/2005 pentru ratificarea Tratatului dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord (state membre ale Uniunii Europene) şi Republica Bulgaria şi România privind aderarea Republicii Bulgaria şi a României la Uniunea Europeană, semnat de România la Luxemburg la 25 aprilie 2005, 
Guvernul României adoptă prezenta ordonanţă de urgenţă.”


	Nemodificat 
	1.Preambulul ordonanţei de urgenţă va avea următorul cuprins:
„Luând în considerare că de la 1 ianuarie 2007, data aderării României la Uniunea Europeană, prevederile regulamentelor emise de instituţiile Uniunii Europene vor avea aplicabilitate directă în cadrul sistemului juridic românesc, 
având în vedere faptul că este necesară adoptarea unor măsuri adecvate aplicării directe a prevederilor acestor acte comunitare, în mod special stabilirea cadrului instituţional şi a regimului sancţionator,
 în considerarea faptului că aceste elemente vizează interesul public şi constituie situaţii extraordinare a căror reglementare nu poate fi amânată, 
în temeiul art.115 alin.(4) din Constituţia României, republicată, al art. 69 din Acordul european instituind o asociere între România, pe de o parte, şi Comunităţile Europene şi statele membre ale acestora, pe de altă parte, semnat la Bruxelles la 1 februarie 1993, ratificat prin Legea nr.20/1993, şi al art. 2 din Legea nr.157/2005 pentru ratificarea Tratatului dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Ţărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord (state membre ale Uniunii Europene) şi Republica Bulgaria şi România privind aderarea Republicii Bulgaria şi a României la Uniunea Europeană, semnat de România la Luxemburg la 25 aprilie 2005, 
Guvernul României adoptă prezenta ordonanţă de urgenţă.”

Autor: Comisia pentru sănătate şi familie 


	Ordonanţa de urgenţă are ca scop adoptarea de măsuri pentru aplicarea regulamentelor printre care şi crearea cadrului instituţional.



	5.
	CAPITOLUL I
„Dispoziţii generale”
	Nemodificat 
	Nemodificat 
	

	6.
	Art.1
„Art.1. - (1) Prezenta ordonanţă de urgenţă reglementează regimul juridic al substanţelor folosite frecvent la fabricarea ilicită a substanţelor stupefiante şi psihotrope, aşa cum sunt definite în art. 2 din Regulamentul Parlamentului European şi al Consiliului 273/2004 din 11 februarie 2004 privind precursorii drogurilor, denumit în continuare Regulamentul 273/2004 şi în art. 2 din Regulamentul Consiliului 111/2005 privind supravegherea comerţului cu precursori de droguri între Comunitate şi statele terţe, denumit în continuare Regulamentul 111/2005, măsurile pentru controlul şi supravegherea operaţiunilor cu acestea în vederea evitării deturnării lor, precum şi măsurile de combatere a operaţiunilor ilicite. 
(2) Lista substanţelor clasificate folosite în mod frecvent la fabricarea ilicită a drogurilor este cea prevăzută în anexa nr. I la Regulamentul 273/2004, precum şi în anexa la Regulamentul 111/2005. 
(3) Substanţele clasificate menţionate la alin. (2) se clasifică în trei categorii, în raport cu gradul de risc şi posibilitatea înlocuirii acestora cu alte substanţe în cadrul procesului de fabricare ilicită a drogurilor. 
(4) Termenii şi expresiile folosite în prezenta ordonanţă de urgenţă şi definite la art. 2 din Regulamentul 273/2004, la art. 2 din Regulamentul 111/2005, precum şi la art. 2 din Regulamentul Comisiei 1.277/2005 privind aplicarea Regulamentului 273/2004 şi a Regulamentului 111/2005, denumit în continuare Regulamentul 1.277/2005, au înţelesul stabilit prin aceste acte comunitare. „

	Nemodificat 
	2.La articolul 1 alineatele (1) şi (4) vor avea următorul cuprins:
„Art.1. - (1) Prezenta ordonanţă de urgenţă reglementează regimul juridic al substanţelor folosite frecvent la fabricarea ilicită a substanţelor stupefiante şi psihotrope, aşa cum sunt definite în art. 2 din Regulamentul 273/2004 şi în art.2 din Regulamentul (CE) nr.273/2004 al Parlamentului European şi al Consiliului din 11 februarie 2004 privind precursorii de droguri, publicat în Jurnalul Oficial L 47 din 18.02.2004, p.1 – 10, denumit în continuare Regulamentul  nr.273/2004 şi art.2 din Regulamentul nr.111/2005 al Consiliului din 22 decembrie 2004, privind supravegherea comerţului cu precursori de droguri între Comunitate şi statele terţe, publicat în Jurnalul Oficial L 22 din 26.01.2005, p.1-10,  denumit în continuare Regulamentul 111/2005, măsurile pentru controlul şi supravegherea operaţiunilor cu acestea în vederea evitării deturnării lor, precum şi măsurile de combatere a operaţiunilor ilicite. 
(2) Nemodificat 
(3) Nemodificat 
(4) Termenii şi expresiile folosite în prezenta ordonanţă de urgenţă şi definite la art. 2 din Regulamentul 273/2004, la art. 2 din Regulamentul 111/2005, precum şi la art. 2 din Regulamentul (CE) nr.1277/2005 al Comisiei din 27 iulie 2005 privind aplicarea Regulamentului  nr.273/2004 şi a Regulamentului nr.111/2005, publicat în Jurnalul Oficial L 202 din 03.08.2005, p.7 – 33,  denumit în continuare Regulamentul 1.277/2005, au înţelesul stabilit prin aceste acte comunitare. „
Autor: Comisia pentru sănătate şi familie .


	Identificarea regulamentelor trebuie realizată potrivit regulilor cuprinse în Ghidul stilistic de traducere în limba română a acquis-ului comunitar.

Idem.

	7.
	Art.2
„Art.2. - Deţinerea, punerea pe piaţă, importul, exportul şi efectuarea de activităţi intermediare cu substanţe clasificate se realizează cu respectarea obligaţiilor stabilite în prezenta ordonanţă de urgenţă.”


	Nemodificat 
	Nemodificat 
	

	8.
	Art.3
„Art.3. - (1) Contactul operatorilor cu autorităţile, în vederea îndeplinirii obligaţiilor stipulate în prezenta ordonanţă de urgenţă, se realizează prin structura specializată din cadrul Agenţiei Naţionale Antidrog, care are rol de ghişeu unic privind precursorii. 
(2) Agenţia Naţională Antidrog este structura de monitorizare a operatorilor şi operaţiunilor cu substanţe clasificate şi neclasificate, de coordonare unitară a activităţilor în domeniul precursorilor desfăşurate de instituţiile competente, precum şi de coordonare şi asigurare a cooperării acestor instituţii cu structurile societăţii civile şi organismele internaţionale în domeniul precursorilor şi care constituie baza naţională centralizată de date în domeniul precursorilor. „

____
	Nemodificat 
	3. Articolul 3 va avea următorul cuprins:
„Art.3. – (1) Agenţia Naţională Antidrog este autoritatea naţională competentă în sensul prevederilor Regulamentului 273/2004, ale Regulamentului 111/2005 şi ale Regulamentului 1.277/2005. 
(2) Nemodificat 
(3) Contactul operatorilor cu autorităţile, în vederea îndeplinirii obligaţiilor prevăzute în prezenta ordonanţă de urgenţă, se realizează prin structura specializată din cadrul Agenţiei Naţionale Antidrog, care are rol de ghişeu unic privind precursorii. „

Autor: Comisia pentru sănătate şi familie .


	Pentru sistematizarea textului s-a preluat textul art.29 din prezenta ordonanţă de urgenţă.

Pentru sistematizarea textului s-a preluat textul alin.(1) din cadrul aceluiaşi articol şi pentru respectarea stilului normativ.

	9.
	Art.4 
„Art.4. -  Agenţia Naţională Antidrog aduce la cunoştinţă operatorilor cu substanţe clasificate şi neclasificate liniile directoare elaborate de Comisia Europeană, prevăzute la art. 9 din Regulamentul 273/2004 şi la art. 10 din Regulamentul 111/2005, precum şi lista substanţelor neclasificate.”

	Nemodificat 
	Nemodificat 
	

	10.
	CAPITOLUL II
„Autorizaţii şi declaraţii”


	Nemodificat 
	Nemodificat 
	

	11.
	Art.5
„Art.5. -  (1) Agenţia Naţională Antidrog eliberează autorizaţia prevăzută la art. 3 alin. (2) teza I din Regulamentul 273/2004 şi la art. 6 din Regulamentul 111/2005.
 (2) Pentru instituţiile învestite cu exercitarea autorităţii publice ale căror atribuţii legale impun desfăşurarea de activităţi cu substanţe clasificate, prevăzute la art. 3 alin. (2) teza II din Regulamentul 273/2004, Agenţia Naţională Antidrog eliberează o autorizaţie specială. 
(3) Autorizaţia prevăzută la alin. (1) şi autorizaţia specială prevăzută la alin. (2) se eliberează pe o durată nedeterminată, titularul având obligaţia să dovedească, la fiecare 3 ani, că îndeplineşte condiţiile existente la data autorizării. Dovada îndeplinirii de către operator a condiţiilor existente la data acordării autorizaţiei se face până la expirarea termenului de 3 ani.”


	Nemodificat 
	Nemodificat 
	

	12.
	Art.6
„Art.6. - (1) Autorizaţia eliberată conform art. 5 este valabilă pentru locaţiile declarate la solicitarea acesteia.
 (2) Pentru eliberarea autorizaţiei prevăzute la art. 5, Agenţia Naţională Antidrog solicită avizul prealabil al formaţiunii antidrog competente teritorial. „


	Nemodificat 
	4. La articolul 6, alineatul (1) va avea următorul cuprins:
„Art.6. - (1) Autorizaţia eliberată potrivit art. 5 este valabilă pentru locaţiile declarate la solicitarea acesteia.”

(2) Nemodificat 
Autor: Comisia pentru sănătate şi familie .


	Pentru o exprimare adecvată stilului normativ.

	13.
	Art.7
„Art.7. - (1) În vederea înregistrării la Agenţia Naţională Antidrog, înainte de începerea activităţii, operatorii care pun pe piaţă substanţe clasificate de categoria 2, atunci când cantităţile de substanţe clasificate depăşesc limitele anuale prevăzute în anexa II la Regulamentul 273/2004, precum şi operatorii implicaţi în import, export şi activităţi intermediare cu aceste substanţe declară şi actualizează, imediat ce intervine o modificare, adresele locaţiilor în care îşi desfăşoară activităţile.
 (2) Declaraţia prevăzută la alin. (1) conţine lista substanţelor clasificate din categoria 2, tipul operaţiunii vizate şi coordonatele de contact ale operatorului. 
(3) Pentru operatorii prevăzuţi la art. 5 alin. (2) care desfăşoară operaţiuni cu substanţe clasificate din categoria 2 se realizează o înregistrare specială. 
(4) Operatorii care desfăşoară operaţiuni de export cu substanţe clasificate de categoria 3 în cantităţi mai mari decât limitele anuale prevăzute în anexa nr. 2 la Regulamentul 1.277/2005 au obligaţia efectuării înregistrării prevăzute la alin. (1). „


	Nemodificat 
	Nemodificat 

	

	14.
	Art.8
„Art.8. - (1) Agenţia Naţională Antidrog autorizează fiecare operaţiune de export de substanţe clasificate din categoria 1, din statele nemembre ale Uniunii Europene, precum şi orice operaţiune de import de substanţe clasificate din categoria 1 care fac obiectul unei declaraţii în vamă, în statele nemembre ale Uniunii Europene, operaţiuni prevăzute la art. 12 şi 20 din Regulamentul 111/2005. 
(2) Autorizaţia pentru operaţiunea de export şi de import este valabilă 6 luni.”


	Nemodificat 
	5. La articolul 8, alineatul (1) va avea următorul cuprins:
„Art.8. - (1) Agenţia Naţională Antidrog autorizează fiecare operaţiune de export de substanţe clasificate din categoriile 1, 2 şi 3, precum şi oricare operaţiune de import de substanţe clasificate din categoria 1 care fac obiectul unei declaraţii în vamă, operaţiuni prevăzute de art.12 şi art.20 din Regulamentul 111/2005.
(2) Nemodificat 
Autori: Comisia pentru sănătate şi familie şi Comisia pentru apărare, ordine publică şi siguranţă naţională.
	În actuala reglementare sunt excluse de la autorizare două categorii de substanţe clasificate, respectiv 2 şi 3, deşi conţinutul normei comunitare la care se face trimitere reglementează autorizarea acestor operaţiuni. De asemenea, introducerea sintagmelor „din statele nemembre ale Uniunii Europene”, cu referire la export, precum şi „în statele nemembre „ cu referire la import este incorectă şi chiar ilogică, fiind contrară definiţiilor date operaţiunilor de import şi export în Regulamentul 111/2005. În plus, menţionăm că o atare menţiune, chiar şi formulată corect nu este necesară, având în vedere prevederile alin. 4 ale art 1 din OUG nr. 121/2006 care dispun că „Termenii şi expresiile folosite în prezenta ordonanţă de urgenţă şi definite la art.2 din Regulamentul 273/2004, la art.2 din Regulamentul 111/2005, precum şi la art.2 din Regulamentul Comisiei 1277/2005 privind aplicarea Regulamentului 273/2004 şi a Regulamentului 111/2005, denumit în continuare Regulamentul 1277/2005, au înţelesul stabilit prin aceste acte comunitare”.


	15.
	Art.9
„Art.9. - (1) Notificarea prealabilă a exporturilor de substanţe clasificate din categoria 1 şi a exporturilor de substanţe clasificate din categoriile 2 şi 3 cu destinaţia anumitor ţări, prevăzută la art. 11 din Regulamentul 111/2005, se adresează Agenţiei Naţionale Antidrog. 
(2) Soluţionarea în cazul primirii unei notificări prealabile sau notificarea prealabilă a exportului către ţara de destinaţie se realizează de către formaţiunea centrală antidrog din cadrul Inspectoratului General al Poliţiei Române. „


	Nemodificat 
	6. Articolul 9 va avea următorul cuprins:
„Art.9. - (1) Notificarea prealabilă a exportului, potrivit prevederilor art.11 din Regulamentul 111/2005 se realizează de către Agenţia Naţională Antidrog. 

(2) Pentru a răspunde notificărilor prealabile ale autorităţilor competente ale altor state, Agenţia Naţională Antidrog solicită punctul de vedere al formaţiunii centrale antidrog din cadrul Inspectoratului General al Poliţiei Române. „

Autor: Comisia pentru sănătate şi familie .


	Conform prevederilor art.29 din ordonanţă, Agenţia Naţională Antidrog este „autoritatea naţională competentă în sensul prevederilor Regulamentului 273/2004, Regulamentului 111/2005 şi ale Regulamentului 1277/2005”.
Ca urmare, notificarea prealabilă a exportului, aşa cum este reglementată în art.11 din Regulamentul (CE) nr.111/2005 şi răspunsul la primirea unor astfel de notificări se realizează de Agenţia Naţională Antidrog.

Pentru a răspunde autorităţilor competente ale statelor solicitante, Agenţia naţională solicită punct de vedere formaţiunii antidrog din cadrul IGPR, procedură ce a fost instituită expres.



	16.
	Art.10
„Art.10. - Condiţiile de eliberare, suspendare sau retragere a autorizaţiilor ori de efectuare a înregistrărilor, precum şi modul în care se face dovada îndeplinirii condiţiilor prevăzute la art. 5 alin. (3) se stabilesc în regulamentul de aplicare a prezentei ordonanţe de urgenţă elaborat de Ministerul Administraţiei şi Internelor şi aprobat prin hotărâre a Guvernului.”


	Nemodificat 
	7. Articolul 10 va avea următorul cuprins:

„Art.10. - Condiţiile de eliberare, suspendare sau retragere a autorizaţiilor ori de efectuare a înregistrărilor, precum şi modul în care se face dovada îndeplinirii condiţiilor prevăzute la art. 5 alin. (3) se stabilesc în regulamentul de aplicare a prezentei ordonanţe de urgenţă elaborat de Ministerul Administraţiei şi Internelor şi aprobat prin hotărâre a Guvernului, în termen de 60 zile de la intrarea în vigoare a legii de aprobare a prezentei ordonanţe de urgenţă .”

Autor: Comisia pentru sănătate şi familie .


	Este necesară stabilirea unui termen rezonabil.

	17.
	CAPITOLUL III
„Obligaţii ale operatorilor”


	
	
	

	18.
	Art.11
„Art.11. - (1) Operatorii cu substanţe clasificate de categoriile 1 şi 2 comunică Agenţiei Naţionale Antidrog datele de contact ale persoanei responsabile cu această activitate şi, după caz, ale înlocuitorului acesteia, desemnate în conformitate cu prevederile art. 3 alin. (1) din Regulamentul 273/2004. 
(2) Persoana responsabilă are atribuţii expres stabilite de operator pentru supervizarea operaţiunilor cu substanţe clasificate şi desfăşurarea acestora cu respectarea reglementărilor în vigoare. 
(3) Orice modificare cu privire la persoana responsabilă sau la înlocuitorul acesteia se comunică imediat Agenţiei Naţionale Antidrog. „
	Nemodificat 
	8. La articolul 11 alineatul (1)  va avea următorul cuprins:
„Art.11. - (1) Operatorii cu substanţe clasificate de categoriile 1 şi 2 comunică Agenţiei Naţionale Antidrog datele de contact ale persoanei responsabile cu această activitate şi, după caz, ale înlocuitorului acesteia, potrivit prevederilor art. 3 alin. (1) din Regulamentul 273/2004. 
(2) Nemodificat 
(3) Nemodificat 
Autor: Comisia pentru sănătate şi familie .

	Pentru o exprimare proprie stilului normativ.



	19.
	Art.12
„Art.12. - (1) Operatorul are obligaţia de a comunica imediat Agenţiei Naţionale Antidrog orice eveniment neobişnuit sau operaţiune cu substanţe clasificate care poate genera ca aceste substanţe să fie deturnate în vederea fabricării ilicite a substanţelor stupefiante ori psihotrope. 
(2) Autorităţile competente asigură confidenţialitatea datelor furnizate de operator. „

	Nemodificat 
	9. La articolul 12, alineatul (1) va avea următorul cuprins:
„Art.12. - (1) Operatorul are obligaţia de a comunica imediat Agenţiei Naţionale Antidrog orice eveniment neobişnuit sau operaţiune cu precursori care poate genera suspiciunea ca aceste substanţe pot fi deturnate în vederea fabricării ilicite a substanţelor stupefiante ori psihotrope. 
(2) Nemodificat 
Autor: Comisia pentru sănătate şi familie .

	Pentru un plus de rigoare normativă şi pentru o exprimare corectă.

	20.
	Art.13
„Art.13. - (1) Desfăşurarea operaţiunilor cu substanţe clasificate se face cu respectarea următoarelor obligaţii:
 a) obţinerea declaraţiei de utilizare, prevăzută de art. 4 din Regulamentul 273/2004;
 b) asigurarea şi păstrarea evidenţei mişcării zilnice a substanţelor clasificate şi întocmirea documentaţiei în conformitate cu prevederile art. 5 din Regulamentul 273/2004 şi ale art. 3 şi 4 din Regulamentul 111/2005; 
c) întocmirea pentru fiecare produs a normelor tehnice specifice privind producţia, ambalarea, transportul, depozitarea, manipularea, distrugerea sau neutralizarea acestora, consemnarea, asigurarea şi administrarea antidotului în caz de intoxicare, stabilit cu acordul Ministerului Sănătăţii Publice, în cazul operatorilor care produc substanţe clasificate; 
d) asigurarea etichetării, conform dispoziţiilor legale în vigoare şi cu respectarea condiţiilor prevăzute la art. 7 din Regulamentul 273/2004 şi la art. 5 din Regulamentul 111/2005;
 e) efectuarea ambalării, conform dispoziţiilor legale în materie. 
(2) Limitele cantitative anuale, pentru care operatorii implicaţi în punerea pe piaţă a substanţelor clasificate din categoria 2 sunt exceptaţi de la prevederile art. 11 şi art. 13 alin. (1) lit. a) şi b), sunt cele prevăzute în anexa II la Regulamentul 273/2004. „
	Nemodificat 
	10.La articolul 13, alineatul (1), literele b), d) şi e) vor avea următorul cuprins: 
„Art.13. - (1) Nemodificat 

a) Nemodificat 
 b) asigurarea şi păstrarea evidenţei mişcării zilnice a substanţelor clasificate şi întocmirea documentaţiei potrivit prevederilor art. 5 din Regulamentul 273/2004 şi ale art. 3 şi 4 din Regulamentul 111/2005; 
c) Nemodificat 
d) asigurarea etichetării, potrivit prevederilor legale în vigoare şi cu respectarea condiţiilor prevăzute la art. 7 din Regulamentul 273/2004 şi la art. 5 din Regulamentul 111/2005;
 e) efectuarea ambalării, potrivit prevederilor legale în materie. 
(2) Nemodificat 
Autor: Comisia pentru sănătate şi familie .

	Pentru o exprimare proprie stilului normativ.

Idem.

Idem.



	21.
	Art.14 - 17
„Art.14. - (1) Păstrarea şi depozitarea substanţelor clasificate se fac cu respectarea dispoziţiilor legale privind paza obiectivelor, bunurilor, valorilor şi protecţia persoanelor. 
(2) În încăperile în care se depozitează substanţe clasificate nu se vor depozita alte materiale sau produse, cu excepţia cazurilor în care spaţiile respective sunt autorizate, potrivit legii, pentru păstrarea substanţelor toxice ori stupefiante. 
„Art.15. - (1) Operatorii cu substanţe clasificate din categoriile 1, 2 şi 3 comunică Agenţiei Naţionale Antidrog, până la data de 15 februarie a anului următor, informaţiile prevăzute la art. 17 din Regulamentul 1.277/2005. 
(2) Operatorii prevăzuţi la alin. (1) depun la Agenţia Naţională Antidrog, până la data de 10 iunie a anului în curs, estimarea producţiei şi importului pentru anul următor. 
Art.16. -  (1) Operatorii care desfăşoară operaţiuni de import, export şi tranzit cu substanţe clasificate din categoriile 1 şi 2 furnizează Agenţiei Naţionale Antidrog informaţiile prevăzute la art. 18 din Regulamentul 1.277/2005. 
(2) Agenţia Naţională Antidrog are obligaţia să raporteze Organului Internaţional de Control al Stupefiantelor, prevăzut la art. 2 lit. k) din Regulamentul 111/2005, situaţiile statistice trimestriale şi anuale pentru substanţele clasificate. 
Art.17. - Controlul respectării dispoziţiilor prezentei ordonanţe de urgenţă se exercită, potrivit atribuţiilor ce le revin în domeniile lor de activitate, de persoane anume desemnate din Ministerul Sănătăţii Publice, Agenţia Naţională pentru Substanţe şi Preparate Chimice Periculoase, Autoritatea Naţională a Vămilor, Inspectoratul General al Poliţiei Române, Inspectoratul General al Poliţiei de Frontieră şi Agenţia Naţională Antidrog. „


	Nemodificat 
	Nemodificat 
	

	22.
	Art.18
„Art.18. - (1) În vederea exercitării controlului respectării dispoziţiilor prezentei ordonanţe de urgenţă de către organele abilitate, operatorii au obligaţia:
 a) de a permite accesul în locaţiile în care îşi desfăşoară activităţile;
 b) de a permite verificarea documentelor în baza cărora îşi desfăşoară activitatea şi a documentelor comerciale; 
c) de a permite prelevarea, dacă este necesar, de probe, conform dispoziţiilor regulamentului de aplicare a prezentei ordonanţe de urgenţă. 
(2) Autorităţile publice cu competenţe de cercetare penală au dreptul să indisponibilizeze pentru verificări mijloacele de transport pentru o perioadă rezonabilă, în raport de circumstanţe. „


	Nemodificat 
	11. Articolul 18 va avea următorul cuprins:
„Art.18. - (1) În vederea exercitării controlului respectării dispoziţiilor prezentei ordonanţe de urgenţă de către organele abilitate, operatorii sunt obligaţi :
 a) să permită accesul în locaţiile în care îşi desfăşoară activităţile;
 b) să permită verificarea documentelor în baza cărora îşi desfăşoară activitatea şi a documentelor comerciale; 
c) să permită prelevarea, dacă este necesar, de probe, conform dispoziţiilor regulamentului de aplicare a prezentei ordonanţe de urgenţă. 
(2) Autorităţile publice cu competenţe de cercetare penală au dreptul să indisponibilizeze pentru verificări mijloacele de transport pentru o perioadă rezonabilă, fără a se depăşi 30 de zile,  în raport de circumstanţe. „

Autori: Comisia pentru sănătate şi familie , dl.dep.Marian Săniuţă ( Grup Parlamentar al PSD ) , dl.dep.Marcu Tudor ( Grup Parlamentar al PRM ) şi dl.Tibor Toro ( Grup Parlamentar al UDMR ) .


	Pentru estetica redactării şi rigoare normativă.

Pentru a nu lăsa loc producerii unor abuzuri asupra proprietăţii.



	23.
	CAPITOLUL IV
„Contravenţii şi infracţiuni”


	Nemodificat 
	Nemodificat 
	

	24.
	Art.19 – 21
„Art.19. - Constituie contravenţii următoarele fapte:
 a) nerespectarea obligaţiilor prevăzute la art. 11 alin. (1) şi (3), art. 12 alin. (1), art. 13 alin. (1) şi art. 14; 
b) împiedicarea exercitării dreptului prevăzut la art. 18 alin. (1); 
c) netransmiterea datelor prevăzute la art. 15 şi art. 16 alin. (1). 
Art.20. -  Contravenţiile prevăzute la art. 19 se sancţionează cu amendă de la 4.000 lei la 10.000 lei. 
Art.21.- (1) Constatarea contravenţiilor şi aplicarea sancţiunilor prevăzute la art. 19 şi 20 se efectuează de personalul împuternicit al autorităţilor prevăzute la art. 17. 
(2) Prevederile art. 19 şi 20 se completează cu dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. „
	Nemodificat 
	Nemodificat 
	

	25.
	Art.22
„Art.22. - (1) Punerea pe piaţă, importul, exportul, producerea, fabricarea, oferirea, furnizarea, vânzarea, transportul, livrarea cu orice titlu, trimiterea, plasarea pe piaţă, procurarea, cumpărarea, sinteza, extracţia, experimentarea, activităţile intermediare, astfel cum sunt acestea definite în art. 2 lit. e) din Regulamentul 111/2005, cumpărarea sau deţinerea de substanţe clasificate, echipamente ori materiale, fără drept, constituie infracţiune şi se pedepsesc cu închisoare de la 1 an la 5 ani. 
(2) Constituie infracţiune şi comercializarea de substanţe clasificate către operatori economici ori persoane fizice neautorizate sau neînregistrate, în conformitate cu art. 6 - 8 din Regulamentul 111/2005, pentru activitatea cu astfel de substanţe şi se sancţionează cu pedeapsa prevăzută la alin. (1). 
____

(3) Săvârşirea faptelor prevăzute la alin. (1) şi (2) în scopul utilizării lor la cultivarea, producerea sau fabricarea ilicită a drogurilor se pedepseşte cu închisoare de la 3 ani la 10 ani şi interzicerea unor drepturi. „


	Nemodificat 
	12. Articolul 22 va avea următorul cuprins:

„Art.22. –(1) Punerea pe piaţă a substanţelor clasificate, importul, exportul şi activităţile intermediare acestora,   precum şi deţinerea de substanţe clasificate, fără autorizaţia prevăzută la art. 5 alin.(1), respectiv fără înregistrarea prevăzută la art. 7 alin.(1) şi   ( 4)  constituie infracţiune şi se pedepseşte cu închisoare de la 1 an la 5 ani.
(2) Cu aceeaşi pedeapsă se sancţionează deţinerea de echipamente ori materiale, in scopul utilizării lor la producerea sau fabricarea ilicită a drogurilor.

(3) Constituie infracţiune şi comercializare de substanţe clasificate către operatori economici ori persoane fizice neautorizate potrivit art. 5 alin.(1)  sau, după caz, neînregistrate potrivit art. 7 alin.(1) şi (4) pentru activitatea cu astfel de substanţe şi se sancţionează cu pedeapsa prevăzută la alin. (1).
(4) Săvârşirea faptelor prevăzute la alin. (1) şi (3) în scopul utilizării lor la cultivarea, producerea sau fabricarea ilicită a drogurilor se pedepseşte cu închisoare de la 3 ani la 10 ani şi interzicerea unor drepturi. „

Autori: Comisia pentru sănătate şi familie şi Comisia pentru apărare, ordine publică şi siguranţă naţională.

	Sintagma „punere pe piaţă”, conform definiţiei dată în Regulamentul 273/2004, la care se face trimitere în art. 1 alin.(4) include toate operaţiunile.

Idem.

Modificarea se impune întrucât, în textul actual, conţinutul reglementării raportat la cel al normei comunitare la care se face trimitere face imposibilă identificarea activităţii a cărei sancţionare se doreşte. Norma la care se face trimitere se referă la obligaţii pe care trebuie să le îndeplinească un operator care desfăşoară operaţiuni de export, în timp ce „neautorizarea” , respectiv „neînregistrarea” din textul articolului se raportează la partenerul de comerţ al operatorului pentru care se constituie obligaţia a cărei nerespectare este sancţionată.

În plus, trimiterea la articolele din ordonanţă care reglementează obligativitatea autorizării şi înregistrării este absolut necesară pentru a nu crea confuzii în privinţa acestor obligaţii, având în vedere existenţa unor excepţii de la acestea pentru anumiţi operatori care desfăşoară activităţi cu substanţe clasificate de categoria 2 şi 3.

	26.
	Art.23 – 26
„Art.23. -  Trecerea peste frontieră a substanţelor clasificate, fără documentele prevăzute de prezenta ordonanţă de urgenţă, constituie infracţiunea de contrabandă calificată, prevăzută şi pedepsită de art. 271 din Legea nr. 86/2006 privind Codul vamal al României. 
Art.24. - (1) În cazul infracţiunilor prevăzute la art. 22 şi 23 se dispune confiscarea substanţelor clasificate în condiţiile legii. 
(2) În cazul în care substanţele clasificate care au făcut obiectul infracţiunilor prevăzute la art. 22 nu se găsesc, infractorul este obligat la plata echivalentului lor în bani. 
Art.25. -  Urmărirea penală în cazul infracţiunilor prevăzute la art. 22 şi 23 se realizează de către procurori din cadrul Direcţiei de investigare a infracţiunilor de criminalitate organizată şi terorism din cadrul Parchetului de pe lângă Înalta Curte de Casaţie şi Justiţie. 
Art.26. - (1) Distrugerea substanţelor clasificate confiscate sau predate în custodie la încetarea activităţii, care nu pot fi valorificate, se face în condiţii ecologice, printr-un operator autorizat în condiţiile legii, în prezenţa unei comisii din care face parte persoana responsabilă de activitatea cu substanţe clasificate a operatorului care realizează distrugerea şi, după caz, a celui de la care au fost confiscate, un reprezentant al formaţiunii antidrog competente teritorial şi un specialist în protecţia mediului.
 (2) Distrugerea substanţelor clasificate depreciate calitativ se poate face de operator, în prezenţa comisiei prevăzute la alin. (1). 
(3) O copie a procesului-verbal de distrugere se comunică Agenţiei Naţionale Antidrog. „
	Nemodificat 
	Nemodificat 
	

	27.
	CAPITOLUL IV
„Dispoziţii tranzitorii şi finale „


	Nemodificat 
	Nemodificat 

	

	28.
	Art.27 şi 28
„Art.27. - (1) Agenţia Naţională Antidrog şi celelalte autorităţi cu competenţe în domeniul substanţelor clasificate şi neclasificate cooperează cu societatea civilă în activitatea de prevenire a deturnării acestor substanţe din circuitul licit. 
(2) Autorităţile prevăzute la art. 17 sunt obligate să colaboreze pentru realizarea scopului prezentei ordonanţe de urgenţă. 
Art.28. -  (1) Autorizaţiile eliberate în baza Legii nr. 300/2002 privind regimul juridic al precursorilor folosiţi la fabricarea ilicită a drogurilor, cu modificările şi completările ulterioare, pentru substanţe clasificate de categoria 1 îşi păstrează valabilitatea până la expirarea termenului de 3 ani de la data eliberării, dată la care autorizaţia va fi eliberată potrivit prevederilor art. 5. 
(2) În termen de un an de la intrarea în vigoare a prezentei ordonanţe de urgenţă, operatorii care desfăşoară operaţiuni cu substanţe clasificate de categoriile 2 şi 3 sunt obligaţi să-şi declare locaţiile. „

	Nemodificat 
	Nemodificat 
	

	29.
	Art.29
„Art.29. - Agenţia Naţională Antidrog este autoritatea naţională competentă în sensul prevederilor Regulamentului 273/2004, Regulamentului 111/2005 şi ale Regulamentului 1.277/2005.”

	Nemodificat 
	13. Articolul 29 se abrogă.
	Pentru sistematizare legislativă a fost preluat ca alin.(1) al art.3, din prezentul raport.

	30.
	Art.30 – 32
„Art.30. - Dispoziţiile prezentei ordonanţe de urgenţă se completează cu prevederile Legii nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, în măsura în care nu se dispune altfel. 
Art.31.- Prezenta ordonanţă de urgenţă intră în vigoare la data de 1 ianuarie 2007. 
Art.32. -  La data intrării în vigoare a prezentei ordonanţe de urgenţă se abrogă:
 a) Legea nr. 300/2002 privind regimul juridic al precursorilor folosiţi la fabricarea ilicită a drogurilor, publicată în Monitorul Oficial al României, Partea I, nr. 409 din 13 iunie 2002, cu modificările şi completările ulterioare; 
b) art. 9 din Legea nr. 143/2000 privind prevenirea şi combaterea traficului şi consumului ilicit de droguri, publicată în Monitorul Oficial al României, Partea I, nr. 362 din 3 august 2000, cu modificările şi completările ulterioare;
 c) Hotărârea Guvernului nr. 1.121/2002 pentru aprobarea Regulamentului de aplicare a Legii nr. 300/2002 privind regimul juridic al precursorilor folosiţi la fabricarea ilicită a drogurilor, publicată în Monitorul Oficial al României, Partea I, nr. 772 din 23 octombrie 2002, cu modificările şi completările ulterioare.”

	Nemodificat 
	Nemodificat 
	

	31.
	*
„Prezenta ordonanţă de urgenţă asigură aplicarea Regulamentului 273/2004, publicat în Jurnalul Oficial al Uniunii Europene nr. L47 din 18 februarie 2004, a Regulamentului 111/2005, publicat în Jurnalul Oficial al Uniunii Europene nr. L22 din 26 ianuarie 2005, şi a Regulamentului 1.277/2005, publicat în Jurnalul Oficial al Comunităţilor Europene nr. 202 din 3 august 2005. „


	Nemodificat 
	Nemodificat 
	


II.AMENDAMENTE RESPINSE


În cursul dezbaterii, Comisia pentru sănătate şi familie a respins următoarele amendamente:

	Nr.

crt.
	Text iniţial
	Amendamentul propus şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Art.9
	Comisia pentru apărare, ordine publică şi siguranţă publică a propus reformularea art.9, după cum urmează:
„(1) După primirea cererii  de autorizare a exportului menţionată la art. 8 alin. (1), Agenţia Naţională Antidrog comunică cererea  formaţiunii centrale antidrog din cadrul Inspectoratului General al Poliţiei Române, în vederea realizării notificării autorităţii competente din ţara de destinaţie.
(2) Notificările prealabile ale autorităţilor competente ale altor state se adresează şi se soluţionează de către formaţiunea centrală antidrog din cadrul Inspectoratului General al Poliţiei Române.”


	a) Argumente pentru susţinerea amendamentului
Modificarea se impune pentru realizarea corelării operaţionale între cele două instituţii, în vederea aplicării dispoziţiei comunitare referitoare la notificarea exportului, actuala prevedere fiind neclară şi lacunară în ceea ce priveşte crearea succesiunii activităţilor celor două instituţii.
b) Amendamente pentru respingerea amendamentului
Conform prevederilor art.29 din ordonanţă, Agenţia Naţională Antidrog este „autoritatea naţională competentă în sensul prevederilor Regulamentului 273/2004, Regulamentului 111/2005 şi ale Regulamentului 1277/2005”.

Ca urmare, notificarea prealabilă a exportului, aşa cum este reglementată în art.11 din Regulamentul (CE) nr.111/2005 şi răspunsul la primirea unor astfel de notificări se realizează de Agenţia Naţională Antidrog.


	Camera Deputaţilor

